  Виталий Пронин Удмуртиын буре ваё быдӟым удмурт кылбурчиез - 19-тӥ феврале Флор Васильевлы тырмысал 85 арес. Ф. Васильев Флор Васильев вордскиз 1934-тӥ арын 15-тӥ феврале Яр ёросысь Бердыш гуртын. Но паспортаз гожтэмын вал, 19-тӥ феврале вордскиз шуыса. Ф. Васильев тодон-валан басьтӥз Глазовысь пединститутын. Улонзэ журналистикаен герӟаз - институтэз йылпумъямез бере ёрос газетлэн редакторез вал, бӧрысь «Комсомолец Удмуртии», «Советской Удмуртия» газетъёсын тыршиз, «Молот» журналын редактор вал. Со сяна, трос выриз общественной ужен.Озьы ке но со нырысь ик кылбурчи вал. Улытозяз Ф. Васильевлэн кылбуръёсын 12 книгаез печатласькиз, 7-ез - удмурт кылын, 5-ез - ӟуч кылын. Ф. Васильевез мукет кылъёсы но трос берыкъязы. Удмурт кылбуретэз Ф. Васильевтэк син азе пуктыны уг луы - чуръёсыз удмурт кыллэн, калык визьлэн но инкуазьлэн пушкысьтызы потэмын. Чылкыт но мур пуштросо кылбуръёссэ со гольтыръяськытэк, мода сьӧры уйиськытэк, гожъяз - озьы, кызьы сюлмыз куре вал. Со дыре ик Ф. Васильев азинтӥз удмурт кылбурлэсь туссэ, узырмытӥз солэсь рифмазэ но ритмиказэ.Ф. Васильевлэсь ужзэ вылӥ дунъязы - 1967-тӥ арын «Тон сярысь» но «Лирика» книгаосыз понна Удмуртиысь комсомоллэн премиеныз пусйизы. 1978-тӥ арын «Времена жизни» но «Куар усён толэзе» бичетъёсыз понна Удмуртилэсь Кун премизэ сётӥзы.Поэт улонысь кошкиз 1978-тӥ арын, сюрес вылын аварие шедьыса. Но кылбуръёссэ калык али но яратыса лыдӟе, угось, А. Ермолаев критик верамъя, Ф. Васильев огшоры вераськон, лабыртон гурен вазиськиз лыдӟисезлы, кенешиз соин. Нош адямилы улоназ лулысь-сюлмысь вераськыны, кылзыны быгатӥсь эш кулэ. Кылбуръёс Флор ВАСИЛЬЕВМон быро-а, мон куло-а -Нокинлы секытуз пот.Адями кема улоз шат?Сое ӝог воштозвож пот.Пот потоз яке йӧны-а,Со но ӝог сисьмоз, быроз.Нош кин ке но вералоз,дыр,Куректӥсь, жаляськылъёс.Бер ке но, секыт нимме ноСо тодаз, оло, ваёз.Нош кулэм берекулэ шатЧебересь верам кылъёс?Со кылъёс улэп дыръя укДун омыр кадь юн кулэ.Адями нош весь ӧжыт наЛякытэсь кылъёс кылэ.Куректон яке шудбур-а -Уз, уз лу мултэсӟеч кыл.Мылкыдыд урод дыръя ноВерано сое ӟечкын. Котькытчы тон мын нолык,Азьпалан котьку инвис.Матэктӥд кадь инвислы,Учкиськод - со ношкошкиз.Мар меда инвис сьӧрын?Мар меда отын адске?Ӵук шунды кӧлэ отын,Выль нунал отынвордске.Выль нунал отынвордске,Выль нунал вае выль шуд.Шудбуре мынам, иське,Инвислэн сьӧраз на, шу.Мон мыно отчы, дырто.Инвисэз уё одно.Шудбурме но мон басьто,Со понна ноштыршоно. Писпулэн гольыкесь вайёсызЮг пурысь пилемез пасяллям.Пилемъёс вайёсы кугӟаллям,Весь кирдэ ни тӧдьы пырызы.Лабыртӥсь куаръёслэсь мӧзмыса,Писпуос шонало вайёссэс.Сьӧд вайёс, инбаме ӝутскыса,Утчало, дыр, выльзэ тулысэз.Шонасько каньылэн, шонасько,Лэйкато кадь сайкыт малпанзэс.Нош лымы пырыос вешало,Верало кадь умой мылкыдзэс.Буйгато кадь соос вайёсты,Нуныясь пырыен йӧтскыса.Возьмато, дыр, тулыс дыръёсты,Уйвӧтэ но лушкем пырыса. Куректыны ӧвӧл кулэ,Кулэ ӧвӧл куректыны.Пельы ӟечсэ гинэ кылэ,Ӟечлы гинэ вордскиськомы.Кайгу шедиз ке улонын,Тулыс лымы кадь шуналоз.Ӟечез понна вордскиськомы,Мед со гинэ ӟечкылалоз.Ненег тӧлэн мед вешалозВордскись сяська кадь улонэз.Шуныт зорен мед чупалозБыгыльскыны кутскем тысез.Ӧвӧл кулэ куректыны,Я, тон но ӵушы синвудэ.Ӟардон тусъем шумпотонлыЯ, сёт ни, сёты ни кидэ.  